Sveitarstjórn Blönduósbæjar bókaði eftirfarandi á 73. fundi , sem haldinn var 17. desember sl . Björgunarfélagið Blanda hefur unnið þrekvirki síðastliðna viku við að aðstoða íbúa og stofnanir sveitarfélagsins sem og í nágrannasveitarfélögum , við mjög erfiðar aðstæður . Félagsmenn björgunarsveita leggja mikið á sig , oft í mjög erfiðum aðstæðum , til þess að tryggja öryggi íbúa . Það á bæði við um beina aðstoð við íbúa og ekki síst aðstoð við Rarik og Landsnet við að koma á rafmagni , sem og Heilbrigðisstofnun Norðurlands við að koma starfsfólki , sjúklingum og aðstandendum að og frá stofnuninni . Í þakkarskyni hefur Blönduósbær ákveðið að styrkja Björgunarfélagið Blöndu um eina milljón króna vegna mikils álags síðustu daga og fara þar með að fordæmi Húnaþings vestra sem styrktu Björgunarsveitina Húna á Hvammstanga með sambærilegum hætti . Blönduósbær skorar jafnframt á önnur sveitarfélög , RARIK , Landsnet , HSN og fleiri að styrkja með beinum hætti björgunarsveitir sem voru þeim innan handar í óveðrinu síðastliðna viku , við mjög erfiðar aðstæður .